**ПРОТОКОЛ № 19**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 01.06.2021 г.**

**/чрез видеоконферентна връзка/**

Присъстват: Огнян Дамянов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушев и Стефан Петров

Отсъстват: Светлана Бошнакова, Пламен Найденов, Евгени Иванов и Димитър Стефанов

На заседанието присъстват: Антонина Романова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 13 - т. 19

РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Албена Йорданова Разсолкова -заместник на административния ръководител - заместник-районен прокурор на Районна прокуратура - Кюстендил, във връзка с открита процедура за избор на административен ръководител - районен прокурор на Районна прокуратура - Кюстендил, който ще се проведе на 09.06.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА становището за притежаваните професионални качества на Албена Йорданова Разсолкова - заместник на административния ръководител - заместник-районен прокурор на Районна прокуратура – Кюстендил.

1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Албена Йорданова Разсолкова -заместник на административния ръководител - заместник-районен прокурор на Районна прокуратура – Кюстендил.

1.3. ПРЕДОСТАВЯ становището по т. 1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – районен прокурор на Районна прокуратура – Кюстендил.

2. Проекти на становища по чл. 169, ал. 1 от ЗСВ във връзка с чл. 55, ал. 1 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - окръжен прокурор на Окръжна прокуратура - Плевен, във връзка с открита процедура за избор, който ще се проведе на 09.06.2021 г.

2.1. Проект на становище за притежаваните професионални качества на Владимир Валентинов Николов-прокурор в Районна прокуратура - Плевен;

2.2. Проект на становище за притежаваните професионални качества на Диана Кирилова Мицканова - прокурор в Специализираната прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1.1. ПРИЕМА становището за притежаваните професионални качества на Владимир Валентинов Николов - прокурор в Районна прокуратура – Плевен.

2.1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1.1. на Владимир Валентинов Николов-прокурор в Районна прокуратура – Плевен.

2.1.3. ПРЕДОСТАВЯ становището по т. 2.1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – окръжен прокурор на Окръжна прокуратура – Плевен.

2.2.1. ПРИЕМА становището за притежаваните професионални качества на Диана Кирилова Мицканова - прокурор в Специализираната прокуратура.

2.2.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.2.1. на Диана Кирилова Мицканова - прокурор в Специализираната прокуратура.

2.2.3. ПРЕДОСТАВЯ становището по т. 2.2.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – окръжен прокурор на Окръжна прокуратура – Плевен.

3. Обявяване на свободните длъжности „следовател" в Национална следствена служба.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 189, ал. 1 от ЗСВ, ДА ОБЯВИ 6 (шест)свободни длъжности „следовател” в Национална следствена служба.

3.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ, на основание чл. 188, ал. 1 от ЗСВ, 4 (четири) длъжности „следовател“, които предстоят да се овакантят през 2021г., на основание чл. 165, ал. 1, т. 1 от ЗСВ, както следва:

- 1 (една) длъжност „следовател“ - 13.07.2021г.;

- 1 (една) длъжност „следовател“ - 23.07.2021г.;

- 1 (една) длъжност „следовател“ - 28.08.2021г.;

- 1 (една) длъжност „следовател“ - 09.11.2021г.

3.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ, на основание чл. 188, ал. 1, във връзка с чл. 189, ал. 1 и ал. 2 от ЗСВ, **5 (пет) длъжности**, които да се заемат след конкурс за повишаване в длъжност „следовател“ в Национална следствена служба.

*Мотиви: С предложение с вх. № ВСС-8131/14.05.2021 г. главният прокурор излага необходимостта от предприемане на действия за кадровото обезпечаване на Национална следствена служба и обявяване на конкурс за повишаване за заемане на 5 (пет) длъжности „следовател“ в органа.*

*Към настоящия момент Национална следствена служба разполага с 60 (шестдесет) щатни длъжности разпределени, както следва: 1 (една) заета щатна длъжност „директор и заместник на главния прокурор по разследването“, 2 (две) заети щатни длъжности „заместник-директор“ и 57 (петдесет и седем) щатни длъжности „следовател“, от които вакантните са 6 (шест). Наред с наличните вакантни длъжности в органа предстои овакантяване до края на 2021 г. на още 4 (четири) длъжности „следовател“ по реда на чл. 165, ал. 1, т. 1 от ЗСВ. Видно от предложението на главния прокурор 15 (петнадесет) следователи от наличния зает щат не изпълняват преките си служебни задължения в органа по различни причини.*

*Така установеното актуално кадрово състояние на Национална следствена служба може да доведе до сериозни затруднения в дейността на органа при изпълнение на възложените му функционални задължения, което налага предприемане на спешни мерки за обезпечаването му и усвояване на свободни длъжности „следовател“ чрез обявяването им на конкурс.*

*Вземайки предвид данните за обем на дейност и средна натовареност на следователите в Национална следствена служба за 2018г., 2019 и 2020г., на конкурс следва да се обявят 5 (пет) от общия брой свободни длъжности, а за да се гарантира тяхното усвояване, Комисията счита за целесъобразно обявяването им на конкурс за повишаване в длъжност.*

3.4. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ решенията да се обнародват в „Държавен вестник", публикуват в един централен всекидневник и на интернет страницата на Висшия съдебен съвет.

3.5. ВНАСЯ предложението в заседанието Прокурорската колегия на ВСС, насрочено на 02.06.2021 г., за разглеждане и произнасяне.

4. Обявяване на конкурс за повишаване в длъжност „следовател" в Национална следствена служба.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ, на основание чл. 180 от ЗСВ, КОНКУРС по реда на чл. 189, ал. 1 и ал. 2 от ЗСВ за повишаване и заемане на 5 (пет) свободни длъжности „следовател" в Национална следствена служба.

4.2. На основание чл. 191 от ЗСВ и чл. 33 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, в 14-дневен срок от датата на обнародване на решението в "Държавен вестник" кандидатите подават лично или чрез писмено упълномощен представител в администрацията на ВСС, гр.София, ул. „Екзарх Йосиф" № 12, заявление за участие в конкурса (по образец). С оглед спазване на въведените към момента противоепидемични мерки в страната и в случай, че същите се запазят, **е препоръчително** заявления за участие да се подават по електронен път, с квалифициран електронен подпис на имейл адрес - konkursi@vss.justice.bg или чрез лицензиран пощенски оператор, с известие за доставяне (обратна разписка), в деловодството на Висшия съдебен съвет (гр. София, ул. „Екзарх Йосиф" № 12).

Заявления, подадени след срока, не се разглеждат. При подаване на заявлението по пощата определяща е датата на пощенското клеймо (датно клеймо) при изпращането.

Към заявлението се прилагат следните документи:

- служебна бележка по образец, издадена от административния ръководител, удостоверяваща към датата на обнародване на решението за обявяване на конкурса в Държавен вестник, общия юридическия стаж на кандидата, прослуженото време на заеманата длъжност, както и стажът в съответната система на органите на съдебната власт;

- кадрова справка от административния ръководител на съответния орган на съдебната власт (по образец), съпроводена с информация за резултатите от проверките на по-горестоящите органи на съдебната власт и на Инспектората към Висшия съдебен съвет и справка за разгледаните и приключените от кандидата дела и преписки през последните три години от дейността му;

- копие от три акта, изготвени от кандидата през последните три години от дейността му, по избрани от него разгледани и приключени дела и преписки;

- други документи по негово желание, свързани с притежаваните професионални и нравствени качества.

4.3. При провеждането на конкурс за повишаване, конкурсната комисия взема предвид резултатите от последното атестиране и проверките от по-горестоящите органи на съдебната власт и от Инспектората към Висшия съдебен съвет, данните от кадровото им дело и преценява разгледаните и приключени дела и преписки, въз основа на които прави обща оценка за притежаваните от кандидатите професионални качества.

4.4. В случаите на преминаването на съдията или прокурора на длъжност „следовател", съгласно чл. 189, ал. 4 от ЗСВ, конкурсната комисия задължително проверява познанията на кандидата за заемане на длъжност в друг по вид орган на съдебната власт чрез полагане на писмен изпит по ред, определен в Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт.

4.5. Датата, часът и мястото за провеждане на писмения изпит се определя от конкурсната комисия и се публикува на интернет страницата на Висшия съдебен съвет.

4.6. ПРЕДЛАГА НА ПРОКУРОРСКАТА КОЛЕГИЯ НА ВСС ДА ВЪЗЛОЖИ на Главния секретар на ВСС да организира техническата процедура по провеждането на конкурса.

4.7. ПРЕДЛАГА НА ПРОКУРОРСКАТА КОЛЕГИЯ НА ВСС, решението да се обнародва в "Държавен вестник", публикува в един централен всекидневник и на интернет страницата на Висшия съдебен съвет.

4.8. ВНАСЯ предложението в заседанието Прокурорската колегия на ВСС, насрочено на 02.06.2021 г., за разглеждане и произнасяне.

5. Молба от Мария Божидарова Стоянова - изпълняващ функциите „административен ръководител - районен прокурор" на Районна прокуратура – Елин Пелин, за преназначаване, на основание чл. 169, ал. 5 от ЗСВ, на длъжност „прокурор“ в Софийска районна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 169, ал. 5 от ЗСВ, Мария Божидарова Стоянова - изпълняващ функциите „административен ръководител - районен прокурор“ на Районна прокуратура – Елин Пелин, на заеманата преди назначаването й за административен ръководител на органа, длъжност „прокурор“ в Софийска районна прокуратура, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Надя Емилова Николова - Цанкова – прокурор в Районна прокуратура – Елин Пелин, в длъжност „административен ръководител – районен прокурор” на органа.

5.2. ВНАСЯ предложението по т. 5.1. в заседанието на Прокурорската колегия на ВСС, насрочено на 02.06.2021 г., за разглеждане и произнасяне.

6. Жалба от Андрей Чекунов срещу решение на Прокурорската колегия на Висшия съдебен съвет по протокол № 18/19.05.2021г., т. 20.2. (*Вх. № ВСС-8010/26.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРИЕМА за сведение жалба от Андрей Чекунов срещу решение на Прокурорската колегия на Висшия съдебен съвет по протокол № 18/19.05.2021г., т. 20.2.

7. Писмо от заместник-министъра на правосъдието, ведно с открита грама от Постоянното представителство на Република България в ЕС и писмо от заместник-европейския главен прокурор относно избора на европейски делегирани прокурори от България. *(вх.№ ВСС-4861/19.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕКРАТИ ПРОЦЕДУРАТА за подбор на европейски делегирани прокурори от Република България, открита с решение на Прокурорската колегия на Висшия съдебен съвет по протокол № 46/17.12.2020г., т. 1, тъй като следващите по ред кандидати, не са получили в подкрепа необходимото мнозинство гласове от присъстващите членове на колегията, съгласно проведеното гласуване в заседание на Прокурорската колегия на Висшия съдебен съвет по протокол [№ 5](http://www.vss.justice.bg/page/view/106459)/10-13.02.2021г.

7.2. ВНАСЯ предложението в заседанието Прокурорската колегия на ВСС, насрочено на 02.06.2021 г., за разглеждане и произнасяне.

ЕДИННИ ФОРМУЛЯРИ

8. Извънредно атестиране на Снежана Ангелова Станчева - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Снежана Ангелова Станчева - прокурор в Софийска градска прокуратура.

8.2. Предоставя, на основание чл. 205, ал. 1 от ЗСВ, на Снежана Ангелова Станчева - прокурор в Софийска градска прокуратура, резултатите от атестирането за запознаване.

*/Решението е взето с 8 гласа „за“ и 0 гласа „против“/.*

9. Извънредно атестиране на Калин Николаев Владимиров - прокурор в Софийска районна прокуратура.

*Отложена с решение на КАК по протокол №18/25.05.2021 г., т.17*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1.НЕ ПРИЕМАИЗЦЯЛОпредложенитеотПостоянната атестационна комисия при Апелативна прокуратура - София оценки по общите и специфични критерии за атестиране на Калин Николаев Владимиров - прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В* ***част IV, т. 1*** *„Правни познания и умения за прилагането им" поставената оценка „5" следва да се намали с 1 (една) единица.*

*При извършване на своята преценка ПАК при АП - София е съобразила показателя „брой потвърдени и отменени актове и основанията за това", като е отразила същите цифрово и процентно. Не са посочени и анализирани конкретните основания за отмяна на актовете, които биха дали възможност да бъде направена преценка за втория показател по този качествен критерий – „способност за прилагане на закона и съдебната практик“. Единствено е направен обобщения извод, че „основание за отмяна на актовете е непълнота на извършената проверка, а според съда – неправилно тълкуване на закона или непълнота на доказателствата“.*

*След запознаване с приложените към атестационната преписка актове по преписки, както и с причините за отмяната им по реда на инстанционния контрол, КАК констатира следното:*

*По пр. вх.№ 1522/2016 год. по описа на СРП, по която два пъти са отменяни постановленията на прокурор Владимиров за отказ да образува досъдебно производство – при първата отмяна е констатирано, че извършената проверка се явява непълна и оттам изводите на прокурора от СРП за липса на съставомерни признаци за извършено престъпление са преждевременни. При втората отмяна е посочено, че по преписката следва да се извърши по-задълбочена проверка на фактите и обстоятелствата, имащи значение за наличието на предпоставките за образуване на наказателно производство.*

*По пр. вх.№ 10513/2015 год. по опис на СРП – атестираният прокурор е отказал образуването на досъдебно производство като е приел, че наказателното производство по реда на чл.161 ал.1 НК се възбужда по тъжба на пострадалия пред СРС – НО. СГП потвърждава постановлението за отказ. САП отменя и двете постановления и след депозиран сигнал от прокурора при СРП ВКП потвърждава постановлението на САП и дава указания за събиране на допълнителни доказателства относно съставомерността на деянието по чл.144 ал.3 от НК.*

*По пр. вх.№ 34138/2016 год. е постановен отказ да се образува досъдебно производство като е прието, че наказателното производство се преследва по тъжба на пострадалия до съда. Постановеният отказ е отменен от СГП с указания да се извърши допълнителна проверка по наличните приобщени медицински документи по преписката, с оглед евентуално извършено съставомерно деяние от общ характер. След изпълнение на дадените указания е образувано до досъдебно производство за престъпление по чл.129 от НК, приключило със споразумение.*

*Почти идентичен е случаят и по пр. вх.№ 26714/2018 год. – постановлението за отказ е отменено от СГП с указания за извършване на предварителна проверка и снемане на допълнителни обяснения. Визираната преписка е присъединена към друга преписка и делото е приключило със споразумение.*

*Допуснати нарушения на материалния и процесуалния закон се наблюдават и при част от върнатите от съда дела:*

*По пр. вх. № 10890/2017 год. – внесеният в съда акт е върнат на СРП поради неяснота на обвинението. В същия смисъл са и върнатите от съда дела (част от тях повече от един път) по пр. вх.№ 11761/2014 год., 15808/2013 год., 43360/2015 год., 43687/2016 год. (актът е върнат и повторно, поради допусната техническа грешка), пр. вх. № 39589/2014год., пр. вх. 5036/2019 год., пр. вх. 50957/2015 год.*

*По пр. вх.№ 14061/2016 год. внесеното предложение за освобождаване от наказателна отговорност е върнато от съда поради несъответствие между обстоятелствената част и диспозитива. В същия смисъла са определенията на съда и по пр. вх.№ 47406/2005 год., пр. вх. № 32687/2017 год. и пр. вх.№ 57135/2009 год.*

*По преписки вх.№№ 2997/2013 год., 13467/2015 год., 4277/2014 год. - делата са върнати от съда поради нарушено право на защита на обвиняемия – непредявяване на разследването при изрично изразено желание за това.*

*Относно постановяване на оправдателните присъди:*

*Освен разпита на нови свидетели, назначаване на допълителни експертизи и промяна на свидетелските показания в съдебно заседание, а оттам и промяна в изложената фактическа обстановка в обвинителния акт, в голям брой случаи представителят на прокуратурата не е поддържал обвинителната теза, а именно: по преписки с вх.№№ 373/2018 год., 7985/2013 год., 718/2013 год.,30901/2013 год.*

*Посочените неединични и многообразни по своя характер пропуски свързани с постановяване на актове при непълнота на извършената проверка, довела до нарушаване на принципа на чл.14 от НПК за вземане на решения по вътрешно убеждение, основано на всестранно и пълно изследване на всички обстоятелства по преписките,* *непредявяване на разследването при изрично изразено желание за това; изготвяне на актове за съд, неотговарящи на изискванията на чл. 246, ал. 2 от НПК, са пряко относими към един от показателите за оценяване на настоящия критерий, а именно „способността за прилагане на закона и съдебната практика“.*

*Същите следва да се разглеждат и в контекста на притежавания немалък юридически стаж от прокурора, придобит в органите на съдебната власт и предполагащ високо качество на изготвените актове и недопускане на грешки от посоченото естество, които ПАК не е съобразила при определяне на оценката по коментирания качествен по същността си критерий. Изложеното обосновава поставената оценка „4“ в тази част.*

*В* ***част V т.1*** *„Умения за планиране и структуриране на действията в досъдебното и съдебното производство“ поставената оценка „5“ следва да се намали с 1 /една/ единица.*

*При извършване на своята преценка ПАК е приела, че атестираният прокурор стриктно е изпълнявал задълженията си като наблюдаващ прокурор и по чл.196 ал.1 т.1 и 2 от НПК, като е осигурявал непрекъснат контрол и давал съответни на предмета на доказване указания по разследването.*

*След запознаване с приложените към атестационната преписка актове по досъдебни производства, както и с причините за отмяната им по реда на инстанционния или съдебния контрол, КАК констатира следното:*

*От общия брой отменени актове по досъдебни производства, по 23 от тях това е сторено от състав на Софийски районен съд, който в определенията си е посочил необходимостта от провеждане на допълнителни процесуално – следствени действия:*

*- допълнителни разпити на свидетели по пр. вх.№№ 17233/2018 год.,19045/2016 год.,3421/2018 год.,47821/2011 год., 38807/2018 год., 41612/2010 год.;*

*- назначаване на допълнителни експертизи – пр. вх.№23202/2016 год., 20964/20111 год.,33345/2014 год.;*

*- както и за неправило приложение на материалния закон – пр. вх.№№ 24766/2018 год., 43996/2017 год., 48100/2018 год., 33632/2016 год., т.е. в нарушение на принципа залегнал в чл. 14 от НПК, задължаващ прокурора да взема решенията си след обективно, всестранно и пълно разследване, поради което КАК определя оценка „4“ по този критерий.*

*В останалата част определените от Постоянната атестационна комисия при АП - София оценки по общите и специфични критерии за атестиране следва да бъдат потвърдени.*

*С оглед на това, КАК определя комплексна оценка „Много добра" (4.53) на Калин Николаев Владимиров - прокурор в Софийска районна прокуратура.*

9.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Калин Николаев Владимиров - прокурор в Софийска районна прокуратура.

9.3. Предоставя, на основание чл. 205, ал. 1 от ЗСВ, на Калин Николаев Владимиров - прокурор в Софийска районна прокуратура, резултатите от атестирането за запознаване.

*/Решението е взето с 5 гласа „за“ и 3 гласа „против“/*

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

10. Периодично атестиране на Кремена Пламенова Господинова - Димитрова - прокурор в Окръжна прокуратура - София. *(вх.№ ВСС-1068/22.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Кремена Пламенова Господинова - Димитрова - прокурор в Окръжна прокуратура - София.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Кремена Пламенова Господинова - Димитрова - прокурор в Окръжна прокуратура - София.

10.3. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

11. Извънредно атестиране на Русалина Димитрова Михайлова - Милева - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Русалина Димитрова Михайлова - Милева - прокурор в Софийска градска прокуратура.

11.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Русалина Димитрова Михайлова - Милева - прокурор в Софийска градска прокуратура.

11.3. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

12. Извънредно атестиране на Калина Иванова Накова - Малинова - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Калина Иванова Накова - Малинова - прокурор в Софийска градска прокуратура.

12.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Калина Иванова Накова - Малинова - прокурор в Софийска градска прокуратура.

12.3. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

ДОПЪЛНИТЕЛНИ ТОЧКИ

РАЗПРЕДЕЛЯНЕ НА ПРЕПИСКИ

13. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган | Магистрат | Длъжност | Докладчик |
| 1 | СГП | Десислава Живкова Кайнакчиева | прокурор | И. Апостолова |

ЕДИНЕН ФОРМУЛЯР

14. Извънредно атестиране на Нина Стефанова Янева - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1.ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Нина Стефанова Янева - прокурор в Софийска градска прокуратура.

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Нина Стефанова Янева - прокурор в Софийска градска прокуратура.

14.3. Предоставя, на основание чл. 205, ал. 1 от ЗСВ, на Нина Стефанова Янева - прокурор в Софийска градска прокуратура, резултатите от атестирането за запознаване.

*/Решението е взето с 8 гласа „за“ и 0 гласа „против“/.*

ПОЛУЧЕНА ЧАСТ ІХ НА ЕФ - БЕЗ ВЪЗРАЖЕНИЕ

15. Придобиване статут на несменяемост на Мария Нешева Тодорова - прокурор в Окръжна прокуратура - Пловдив. *(вх. № ВСС-5221/12.03.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Мария Нешева Тодорова - прокурор в Окръжна прокуратура - Пловдив.

15.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Мария Нешева Тодорова - прокурор в Окръжна прокуратура - Пловдив.

15.3. ПРЕДЛАГА НА ПРОКУРОРСКАТА КОЛЕГИЯ НА ВСС, Мария Нешева Тодорова - прокурор в Окръжна прокуратура - Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

15.4. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

16. Периодично атестиране на Жаклин Таквор Кехецикян - прокурор в Районна прокуратура - Варна. *(вх.№ ВСС-12378/30.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Жаклин Таквор Кехецикян - прокурор в Районна прокуратура - Варна.

16.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Жаклин Таквор Кехецикян - прокурор в Районна прокуратура - Варна.

16.3. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

17. Извънредно атестиране на Иванка Тодорова Трифонова - прокурор в Апелативна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Иванка Тодорова Трифонова - прокурор в Апелативна прокуратура - София.

17.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Иванка Тодорова Трифонова - прокурор в Апелативна прокуратура - София.

17.3. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

18. Извънредно атестиране на Валентин Петров Ангелов - прокурор в Софийска районна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Валентин Петров Ангелов - прокурор в Софийска районна прокуратура.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Валентин Петров Ангелов - прокурор в Софийска районна прокуратура.

18.3. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

19. Придобиване статут на несменяемост на Илиян Димитров Иванов - прокурор в Районна прокуратура - Видин. *(вх. № ВСС-9312/11.09.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Илиян Димитров Иванов - прокурор в Районна прокуратура - Видин.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Илиян Димитров Иванов - прокурор в Районна прокуратура - Видин.

19.3. ПРЕДЛАГА НА ПРОКУРОРСКАТА КОЛЕГИЯ НА ВСС, Илиян Димитров Иванов - прокурор в Районна прокуратура - Видин, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

19.4. ВНАСЯ предложението в заседание на Прокурорската колегия на ВСС, насрочено за 02.06.2021 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ